Elton John

Sir Elton Hercules John  (mibait a Reginald Kenneth Dwight; 25 ya ing Marzo 1947) métung yang Britanicong mágcanta, pianista ampóng compositor. Pupurian dé déng critico ampóng musico, particular king kayang óbra anyang decada 1970 ampó ing kayang pangmaluátan a influencia king industria ning musica, lakwas na king musicang pop. Ing pamipareha na king pámaniúlat canta kang Bernie Taupin ing métung karéng matagumpéng díli king kasalésáyan.